 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ**

**2 NOIEMBRIE 2016**

privind solicitarea de emitere a avizului de mediu, înregistrată la Agenţia pentru Protecţia Mediului Bistriţa-Năsăud sub nr. 11557/12.12.2014, cu ultima completare la nr. 11808/24.10.2016,

**în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit, întrunit în data de 2.11.2016, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

**Planul Urbanistic General** – **Reactualizare Plan Urbanistic General al Comunei Chiuza și Regulament Local de Urbanism**, pe teritoriul administrativ al comunei Zagra, judeţul Bistriţa-Năsăud*,*

**titular**: **COMUNA ZAGRA** din localitatea Zagra, str. Principală, nr. 45, comuna Zagra, jud. Bistriţa-Năsăud,

**referitor la**: *teritoriul administrativ al comunei Zagra, cu suprafaţa totală de 12.600 ha, având următoarele localități componente: Zagra, Poienile Zagrei, Perişor, Aluniş, Suplai,*

**care propune**:

*a)* *asigurarea unei dezvoltări coerente şi echilibrate a localităților componente ale comunei, sub aspectul activităților economice, sociale, al dotărilor, al accesibilităţii şi al calităţii mediului, al îmbunătățirii condiţiilor de viaţă şi de muncă;*

*b) creşterea suprafeței intravilanului la 520,66* *ha (un plus de 45,85 ha), prin extinderea suprafeţei zonelor de locuit, a spaţiilor verzi; s-au introdus în perimetrul intravilanului aproape toate casele izolate, formând trupuri izolate;*

*c) realizarea cadrului pentru remedierea disfuncționalităților identificate pe teritoriul comunei;*

***nu necesită evaluare de mediu și se adoptă fără aviz de mediu.***

*Bilanț teritorial existent:*

* *suprafață intravilan: 474,81 ha*
* *loc. Zagra: 110,55 ha;*
* *loc. Suplai: 61,81 ha;*
* *loc. Poienile Zagrei: 78,20 ha;*
* *loc. Aluniş: 95,93 ha;*
* *Loc. Perişor:128,32.*

*Bilanț teritorial propus:*

* *suprafață intravilan: 520,66 ha*
* *loc. Zagra: 149,17 ha;*
* *loc. Suplai: 64,58 ha;*
* *loc. Poienile Zagrei: 81,52 ha;*
* *loc. Aluniş: 95,93 ha;*
* *Loc. Perişor:129,46.*

*Bilanțul teritorial al suprafeței intravilanului – situația existentă:*

|  |  |  |  |  |  |  |
| --- | --- | --- | --- | --- | --- | --- |
| **Zone funcționale** | **Situația existentă – suprafață (ha)** | | | | | |
| **Total comună** | ***Zagra*** | ***Suplai*** | ***Poienile Zagrei*** | ***Aluniş*** | ***Perişor*** |
| *Locuințe și funcțiuni complementare* | 415,02 | *88,08* | *53,85* | *64,68* | *90,70* | *117,17* |
| *Construcţii tehnico edilitare* | 0,08 | *-* | *-* | *-* | *-* | *0,08* |
| *Instituții și servicii de interes public* | 5,03 | *1,60* | *0,57* | *1,00* | *0,42* | *1,44* |
| *Căi de comunicație și de transport, construcții aferente rețelelor edilitare, zone cu destinații speciale* | 12,72 | *4,15* | *1,62* | *2,87* | *1,68* | *2,40* |
| *Spații verzi, sport, agrement* | 23,07 | *12,40* | *-* | *6,24* | *-* | *4,43* |
| *Gospodărie comunală* | 3,98 | *1,12* | *0,55* | *0,81* | *0,99* | *0,51* |
| *Ape* | 12,85 | *3,20* | *3,40* | *2,60* | *1,90* | *1,75* |
| **Total** | **474,81** | **110,55** | **61,81** | **78,20** | **95,93** | **128,32** |

*Bilanțul teritorial al suprafeței intravilanului – situația propusă:*

|  |  |  |  |  |  |  |
| --- | --- | --- | --- | --- | --- | --- |
| **Zone funcționale** | **Situația propusă – suprafață (ha)** | | | | | |
| **Total comună** | ***Zagra*** | ***Suplai*** | ***Poienile Zagrei*** | ***Aluniş*** | ***Perişor*** |
| *Locuințe și funcțiuni complementare* | 452,84 | *120,19* | *56,26* | *67,85* | *90,70* | *117,84* |
| *Unităţi agrozootehnice* | 0,38 | *-* | *-* | *-* | *-* | *-* |
| *Construcţii tehnico edilitare* | 2,34 | *1,24* | *0,17* | *-* | *0,24* | *0,69* |
| *Instituții și servicii de interes public* | 5,70 | *1,93* | *0,91* | *1,00* | *0,42* | *1,44* |
| *Căi de comunicație și de transport, construcții aferente rețelelor edilitare, zone cu destinații speciale* | 158,11 | *6,27* | *1,63* | *2,89* | *1,68* | *2,64* |
| *Spații verzi, sport, agrement* | 25,97 | *13,54* | *1,65* | *6,24* | *-* | *4,54* |
| *Gospodărie comunală* | 4,09 | *1,12* | *0,55* | *0,92* | *0,99* | *0,51* |
| *Ape* | 14,23 | *4,50* | *3,41* | *2,62* | *1,90* | *1,80* |
| **Total** | **520,66** | **149,17** | **64,58** | **81,52** | **95,93** | **129,46** |

*Pe teritoriul administrativ al localității Zagra este amplasată aria protejată de interes naţional 2.216 „Lacul Zagra (Tăul lui Alac)”.*

*Suprafața intravilanului nu se extinde în aria naturală protejată.*

*Nu se propun proiecte noi sau alte lucrări ce pot duce la o eventuală fragmentare a habitatelor.*

*Nu va exista un impact negativ asupra condițiilor necesare habitatelor şi speciilor declarate protejate, cu condiția respectării măsurilor propuse de reducere a impactului.*

*Reglementările propuse prin P.U.G. nu vor modifica funcţia ariei naturale protejate.*

**Motivele care au stat la baza luării deciziei etapei de încadrare (luând în considerare criteriile prevăzute în anexa 1 a HG nr.1076/2004) sunt următoarele:**

1. *Comuna Zagra are o populație totală de 3.558 locuitori (conform recensământului din anul 2012).*
2. *PUG-ul propus stabileşte reglementări urbanistice pentru următorii 5 ani la nivelul teritoriului administrativ al comunei Zagra, are caracter director şi de reglementare operaţională, constituind baza legală pentru realizarea tuturor planurilor și programelor pe raza comunei, pe această perioadă.*
3. *PUG-ul propus creează un cadru pentru proiecte şi pentru activităţi viitoare pe teritoriul administrativ al comunei.*
4. *Planul urbanistic general și Regulamentul Local de Urbanism propuse transpun la nivel local prevederile documentaţiilor de amenajare a teritoriului de nivel ierarhic superior (Planul de amenajare a teritoriului naţional – Secțiunile I-IV, Planul de Amenajare a Teritoriului Regiunii de Nord - Vest), dar şi obiectivele strategiilor de dezvoltare sau a altor planuri şi programe cu relevanţă în planificarea teritoriului (Strategia de dezvoltare durabilă a județului Bistrița-Năsăud).*
5. *La elaborarea PUG-ului au fost avute în vedere următoarele probleme de mediu și disfuncționalități existente pe raza comunei:*

* *degradarea căilor de comunicații (DJ 172, DC 40, DC 39, drumuri din localități, drumurile de acces la terenurile agricole și drumurile forestiere), lipsa trotuarelor modernizate, ieșiri din gospodării direct pe benzile de circulație ale DN 17D;*
* *existența unor terenuri neutilizate sau neîngrijite;*
* *existența zonelor inundabile atât la viituri obișnuite, în imediata apropiere a râurilor Ţibleş şi Ursului, cât și la viituri mari, cuprinzând zone construite și terenuri agricole;*
* *sistemul existent de alimentare cu apă şi canalizare deservește doar localitatea Perişor, celelalte localităţi nu sunt racordate la sistemul de alimentare cu apă;*
* *lipsa unui sistem de colectare selectivă a deșeurilor rezultate din gospodăriile individuale;*
* *potențialul turistic nu este valorificat (cadrul natural deosebit al comunei, existența unor urme arheologice și monumente istorice, ș.a.);*
* *poluarea aerului generată de diverse activități, sisteme de încălzire și de circulația auto;*

*6. Planul propus și Regulamentul Local de Urbanism au ca scop:*

*- stabilirea direcțiilor, a priorităților și reglementărilor de amenajare a teritoriului și dezvoltarea urbanistică a comunei Zagra;*

*- utilizarea rațională și echilibrată a terenurilor necesare funcțiunilor localităților componente;*

*- precizarea zonelor cu riscuri naturale (alunecări de teren, inundații, torenți, etc.);*

*- evidențierea fondului construit valoros și a modului de valorificare a acestuia în folosul localităților;*

*- creșterea calității vieții, cu precădere în domeniile locuirii și serviciilor;*

*7. Profilul dominant al comunei Zagra este dat de activitatea agricolă, gradul de ocupare a forței de muncă fiind scăzut. În perspectivă, se are în vedere dezvoltarea agriculturii, dezvoltarea turismului și o dezvoltare similară a serviciilor.*

*8. Planul urbanistic propus, în vederea remedierii problemelor de mediu și a disfuncționalităților identificate pe raza comunei, stabilește ținte și măsuri, între care:*

*- asigurarea legăturii cu localitățile învecinate prin drumuri modernizate,*

*- pietruirea drumurilor de pământ în toate intravilanele localităţilor şi lucrări de întreţinere la drumurile forestiere,*

*- modernizarea drumului DJ 172 (trotuare pe ambele părţi, locuri de parcare),*

*- amenajarea şanţurilor de scurgere a apelor pluviale,*

*- realizarea unui drum între Zagra şi Perişor cu legătură rutieră cu localităţile Spermezeu şi Târlişua,*

*- valorificarea patrimoniului natural și cultural – istoric - tradițional,*

*- extinderea rețelei de alimentare cu apă pentru a deservi întreaga populație a comunei,*

*- realizarea sistemului de canalizare a apelor uzate menajere, stații de epurare ce urmează a fi amplasate în localităţile Suplai, Poienile-Zagrei şi Zagra,*

*- menținerea zonei de protecție a cursurilor de apă de 15 m de ambele părți ale albiilor și menținerea zonelor de protecție sanitară, în conformitate cu prevederile legale,*

*- reamenajarea spațiilor verzi și plantate,*

*- dezvoltarea agro - turismului prin construire de pensiuni turistice,*

*- restaurarea monumentelor istorice și a clădirilor valoroase,*

*- sensibilizarea populației pentru refolosirea și reciclarea ambalajelor,*

*- realizarea unui sistem de colectare selectivă a deșeurilor în containere amplasate pe platforme amenajate,*

*- creșterea eficienței energetice pentru instituțiile publice din comună, modernizarea iluminatului public,*

*- susținerea producătorilor agricoli pentru diversificarea și punerea în valoare a resurselor locale.*

*9.* *Suprafața spațiilor verzi este de 72,99 m²/locuitor.*

*10. Aplicarea prevederilor****Planului Urbanistic General al comunei Zagra*** *se face conform****Regulamentului Local aferent Planului Urbanistic General,****care cuprinde:*

*- prescripţii şi reglementări generale la nivelul teritoriului cuprins în intravilan;*

*- prescripţii specifice la nivelul unităţilor teritoriale de referinţă.*

*Regulamentul de Urbanism cuprinde și detaliază prevederile referitoare la modul de utilizare a terenurilor, stabilește condițiile de amplasare și conformare a construcțiilor cu respectarea fiecărei zone funcționale.*

*În cadrul Regulamentului Local de Urbanism au fost preluate prevederile cuprinse în documentaţii de urbanism sau amenajarea teritoriului elaborate anterior şi aprobate conform legii.*

*Regulamentul de Urbanism cuprinde interdicții de construire în zonele expuse riscurilor naturale și cuprinde reguli, restricții și condiții în conformitate cu prevederile legale pentru suprafețele de teren amplasate în Aria protejată de interes naţional „Lacul Zagra (Tăul lui Alac)”.*

*Planul propus nu are efect cumulativ cu alte planuri/proiecte.*

*11. Anunţurile publice privind depunerea solicitării de emitere a avizului de mediu/declanșarea etapei de încadrare și privind decizia inițială a etapei de încadrare au fost mediatizate prin: afişare la sediul și pe site-ul Primăriei comunei Zagra, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

***Anual se va depune la APM Bistriţa-Năsăud Planul de monitorizare a modului de îndeplinire a obiectivelor de mediu aferente Planului de Urbanism General.***

Prezenta decizie poate fi contestată în conformitate cu prevederile Hotărârii Guvernului nr. 1076/2004 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de realizare a evaluării de mediu pentru planuri şi programe, prevăzute de H.G. 1076/2004, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în realizare a evaluării de mediu pentru planuri şi programe, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştința publicului a deciziei finale revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI,AUTORIZAŢII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Livia Puşcaş